Stratospheric Observatory for Infrared Astronomy

mini|Teleskop.
Stratospheric Observatory for Infrared Astronomy (SOFIA) er et samarbeid mellom den amerikanske romfartsorganisasjonen NASA og Deutsches Zentrum für Luft- und Raumfahrt (DLR). Et Boeing 747SP har blitt ombygd for å huse et speilteleskop med diameter på 2,5 m. Teleskopet er ment for infrarøde astronomiske undersøkelser 12 km opp i stratosfæren.

 Flyet 
Boeing 747SP-flyet som huser teleskopet, var opprinnelig et passasjerfly med serienummer 21441. Flyet ble levert til Pan American World Airways i mai 1977. Pan Am ga det navnet «Clipper Lindbergh», og flyet ble døpt av Anne Morrow Lindbergh, enken etter Charles Lindbergh, på 50-årsdagen til Lindbergs berømte flygning fra New York til Paris. 

American Airlines kjøpte flyet i 1986 og hadde det i sin tjeneste frem til 1995. To år senere kjøpte NASA flyet. 

Under prøveflyvninger var flyet stort sett fremdeles i AA sine farger, med en påmalt sort firkant der hvor teleskopet skulle være. I 2006 fikk flyet nye farger. Året etter inviterte NASA Lindberghs barnebarn Erik Lindbergh til igjen å døpe flyet «Clipper Lindbergh».

 Eksterne lenker 

  USRA SOFIA nettsted
  SOFIA Mission Profile hos NASA's Solar System Exploration
  SOFIA Website des DLR
  SOFIA hjå Astronomy Picture of the Day

Kategori:NASA
Kategori:Teleskoper
Kategori:Boeing 747
Kategori:Artikler i astronomiprosjektet